**Arkanzas Dövlət Universiteti** — ABŞ-ın Arkanzas ştatında ictimai tədqiqat universiteti. Universitet Arkanzas Dövlət Universitet Sisteminin flaqman kampusu və ştatın ikinci ən böyük universitetidir. Universitet 1909-cu ildə təsis edilib.

Arkanzas Dövlət Universiteti "R2: Doktorantura Universitetləri - Yüksək tədqiqat fəaliyyəti" kateqoriyasına aiddir.

Tarixi
------

Arkanzas Dövlət Universiteti 1909-cu ildə Arkanzas Qanunverici orqanı tərəfindən regional kənd təsərrüfatı məktəbi olaraq Jonsboroda İlk Kənd Təsərrüfatı Məktəbi olaraq təsis edilmişdir. Buna görə gələcək ADU da daxil olmaqla dörd dövlət kənd təsərrüfatı kollecinin yaradılmasını tələb edən qətnamə təqdim edildi.

1918-ci ildə ADU iki illik kollec proqramı təklif etməyə başladı. 1925-ci ildə Regional Kənd Təsərrüfatı kolleci və Mexanika kolleci açıldı.

1930-cu ildə dörd illik təlim proqramı başladı və 1933-cü ildə Arkanzas Dövlət Kolleci adlandırıldı. 1967-ci ildə Arkanzas Qanunverici orqanı kolleci universitet statusuna yüksəltdi və adını Arkanzas Dövlət Universiteti olaraq dəyişdirdi.

Kampusları
----------

* Arkanzas Dövlət Universiteti — Jonsboro kampusu
* Arkanzas Dövlət Universiteti — Queretaro kampusu
* Arkanzas Dövlət Universiteti — Beebe kampusu
* Arkanzas Dövlət Universiteti — Neuport kampusu
* Arkanzas Dövlət Universiteti — Mountain Home kampusu
* Arkanzas Dövlət Universiteti — Qərbi Memfis kampusu
* Arkanzas Dövlət Universiteti — Malvern kampusu
* Henderson Dövlət Universiteti — Arkadelfia kampusu

Akademik strukturu
------------------

Dean B. Ellis Kitabxanası
Universitetdə bakalavr, magistr, doktorantura və aspirantura proqramları təklif edilir. 2018-ci ildə Arkanzas Universiteti "R2: Doktorantura təhsili - Yüksək Tədqiqat Fəaliyyəti" kimi təsnif edildi. Bununla belə, universitet bakalavr təhsilinə diqqət yetirməyə davam edir.

Magistratura proqramları 1955-ci ildə başlamışdır və 1992-ci ilin payızında universitet təhsil rəhbərliyi sahəsində ilk doktorantura proqramını təklif etdi.

1997-ci ildə Ekologiya elmləri üzrə ikinci doktorluq proqramı, 2001-ci ildə İrs tədqiqatları üzrə doktorluq proqramı başlamışdır. Daha yeni doktorluq proqramları Ətraf Mühit elmləri, Molekulyar bioelmlər və Fiziki terapiyadır. 

Arkanzas ştatının ən böyük kitabxanası olan Dean B. Ellis kitabxanası burada yerləşir.

### Kollecləri

* Kənd Təsərrüfatı kolleci
* Mühəndislik və Texnologiya kolleci
* Biznes, Təhsil və Davranış Elmləri kolleci
* Humanitar Elmlər və Kommunikasiyalar kolleci
* Tibb bacısı və Sağlamlıq kolleci
* Elm və Riyaziyyat kolleci

İstinadlar
----------

1. ↑  Integrated Postsecondary Education Data System. 1992.
2. ↑  "Arxivlənmiş surət". 2023-03-07 tarixində arxivləşdirilib. İstifadə tarixi: 2024-04-04.
3. 1 2  "Carnegie Classifications Institution Lookup". carnegieclassifications.iu.edu. Center for Postsecondary Education. 24 November 2020 tarixində arxivləşdirilib. İstifadə tarixi: 28 July 2020.
4. ↑
5. ↑  *Damphousse, Kelly.* "Recognition of Our Research Excellence". t.e2ma.net. 8 March 2021 tarixində arxivləşdirilib. İstifadə tarixi: 15 March 2020.
6. ↑  "Arxivlənmiş surət". 2023-12-08 tarixində arxivləşdirilib. İstifadə tarixi: 2024-04-04.

Xarici keçidlər
---------------

* astate.edu — Arkanzas Dövlət Universitetinin rəsmi saytı
* Arkansas State Athletics website

|  |  |
| --- | --- |
|  Bu şablona bax   Sosial şəbəkələrdə | Twitter · Twitter |
| Normativ yoxlama | ISNI: 0000000121695989 · LCCN: n50002915 · Microsoft: 125956826 · VIAF: 139521529 · WorldCat VIAF: 139521529 |